WP ส่งซิก Q2 โตเด่น รับดีมานด์ LPG พุ่ง ดันรายได้ทั้งปีเข้าเป้า 5%
WP ส่งซิกไตรมาส 2/65 โตเด่น รับปริมาณการขายก๊าซ LPG เพิ่มขึ้นตามการฟื้นตัวของเศรษฐกิจ รวมถึงราคาน้ำมันที่ปรับตัวสูงขึ้น ดันรายได้ปีนี้โตเข้าเป้า 5% 
WP ส่งซิกไตรมาส 2/65 โตเด่น รับปริมาณการขายก๊าซ LPG เพิ่มขึ้นตามการฟื้นตัวของเศรษฐกิจ รวมถึงราคาน้ำมันที่ปรับตัวสูงขึ้น ดันรายได้ปีนี้โตเข้าเป้า 5%
4 ก.ค. 2565

นางสาวชมกมล พุ่มพันธุ์ม่วง ประธานเจ้าหน้าที่บริหาร บริษัท ดับบลิวพี เอ็นเนอร์ยี่ จำกัด (มหาชน) หรือ WP เปิดเผยว่า บริษัทส่งสัญญาณแนวโน้มไตรมาส 2/2565 คาดว่ามีผลงานจะยังคงเป็นบวกจากก๊าซหุงต้ม LPG ขึ้นราคา ส่วนปริมาณการขายก๊าซ LPG ในประเทศเพิ่มขึ้นตามการฟื้นตัวของเศรษฐกิจและราคาน้ำมันที่ปรับตัวสูงขึ้น ทำให้บริษัทมั่นใจรายได้ปีนี้โต 5% ตามเป้าหมายที่วางไว้ ส่วนยอดขายก๊าซ LPG ยังคงเชื่อมั่นอยู่ที่ระดับ 7.65 แสนตันได้ตามคาด ผลักดันผลงานเติบโตต่อเนื่อง